Bergljot Johnson

Bergljot Johnson (1872–1955) var en norsk forfatter; under forfatterpseudonymet Anne Margrethe Ullensten ga hun ut én ungpikebok med tittelen Else og jeg. 

 Liv og virke 

 Telegrafist i Finnmark 
I 1892 ble Bergljot Johnson (den gang Bertelsen) uteksaminert som telegrafist og fra 1. juli samme år ansatt som «fisketelegrafist» i Finnmark.

 Ekteskap 
I 1902 giftet hun seg med juristen Alexander Lange Johnson (1870–1938), som i perioden 1919–1927 var politimester i Bodø.

 Forfatterskap 

Ungpikeboken Else og jeg utkom på Aschehoug i 1923. Omslaget var illustrert av Gerhard Gjerding. Boken skildrer to jenters reise fra Oslo til Nordland, og deres kjærlighetshistorier.  Den er skrevet i en tidstypisk, munter tone som påminner om ungpikebøkene til blant andre Ranka Knudsen og Signe Pedersen. 

Et annet fellestrekk med bøker av Knudsen og Pedersen, er at hovedpersonen er en vilter og godhjertet ung pike som har mistet én eller begge foreldrene i tidlig barndom. Johnson mistet selv moren da hun var to år gammel.

 Familie 
Hun var datter av lensmann i Sydvaranger Bertel Andreas Bertelsen og hans kone Kristiane født Mikkelsen.

Bergljot Johnson var mor til billedkunstneren Kaare Espolin Johnson (1907–1994), og svigermor til Peter Wessel Zapffe i årene 1935–41.

 Referanser 


Kategori:Norske barnebokforfattere
Kategori:Pseudonymer